GiliGold/VAD_KnessetCorpus huggingface dataset:
ניסן סלומינסקי: דבר שני, הרי כאן לא באנו לדון על עצם החוק, לכן חברי מהאופוזיציה מנצלים את זה כאילו שפה הדיון הוא על עצם החוק.
ניסן סלומינסקי: הדיון הוא האם זה נושא חדש או לא.
ניסן סלומינסקי: דבר שלישי, החוק הזה שונה מהחוקים האחרים - זה חוק של ועדה, ומי שמעצב אותו זו הוועדה.
ניסן סלומינסקי: זה לא חוק שמגיע מהממשלה - - -
יואב קיש: פעם ראשונה, חברת הכנסת גרמן.
ניסן סלומינסקי: ולכן הוועדה היא שמעצבת.
ניסן סלומינסקי: הסבירה היועצת המשפטית של הוועדה, שהיא לא חשודה על אף אחד פה ושמעת את ההערכה הרבה, היא הסבירה איך תהיה הפרוצדורה ומה יעשו, מה הם יקבלו ומה הם צריכים לעשות.
ניסן סלומינסקי: לאור זה הם ניסו לשכנע אותה לעשות אחרת, והיא הסבירה שזה בסדר.
ניסן סלומינסקי: לא רק זה, הם הגדילו לעשות ורצו ליועץ המשפטי לכנסת ושטחו בפניו את העניין.
ניסן סלומינסקי: הוא הסביר להם שזה בסדר.
ניסן סלומינסקי: הלכו, נדמה לי, גם ליושב-ראש הכנסת, וגם הוא.
ניסן סלומינסקי: זאת אומרת, זו לא איזו הפתעה שפתאום הם באו, לא הבינו ולא ידעו.
ניסן סלומינסקי: הרי הם עשו כל כך הרבה מהלכים - - -
יעל גרמן: יואב, כדי שלא תקרא לי פעם שניה, אני מבקשת להגיב כי נאמרים כאן דברים לא מדויקים.
יואב קיש: אתן לך דקה להגיב אחרי הדברים שלו.
ניסן סלומינסקי: אז זה לא שכאילו פתאום היתה הפתעה.
ניסן סלומינסקי: הסבירו להם איך ההליך – שאעמוד עליו בדקה, אם יתנו לי – של יצירת חוק של ועדה.
ניסן סלומינסקי: הם הלכו לכל האינסטנציות הכי מקובלות - עליהם גם – היועצת המשפטית לוועדה, שהיא ניהלה ולא אני בכלל, היועץ המשפטי לכנסת, יושב-ראש הכנסת.
ניסן סלומינסקי: כלומר, זו לא הפתעה, וכולם אמרו שככה צריך להיות, אז שלא יגידו שהופתעו פתאום, לא הבינו ולא ידעו.
ניסן סלומינסקי: ידעו הכול מראש והכינו את הכול.
ניסן סלומינסקי: דבר נוסף, התקיים ביניהם דיון לאורך כל הדיונים האם להעיר הערות או להתנגד טוטלית לחוק או לא להשתתף או לא להצביע, וכל פעם מישהו אמר: חבר'ה, עזבו, עובדים עליכם.
ניסן סלומינסקי: אל תעשה תיקון לדבר הזה או הסתייגות פה.
ניסן סלומינסקי: אנחנו נגד החוק במהות ולכן אנחנו לא צריכים לשתף פעולה.
יעל גרמן: האזנת סתר.
ניסן סלומינסקי: לא רק האזנת סתר, זה נאמר גם במפורש.
ניסן סלומינסקי: ראיתי אותך גם רצה ומשכנעת את כולם לא להצביע.
ניסן סלומינסקי: זה לא שהייתם מבולבלים ולא ידעתם מה להצביע.
ניסן סלומינסקי: החלטתם, החלטה שאני יכול להבין אותה, שבגלל שאתם כל כך מתנגדים לחוק והוא כל כך נורא, אתם לא רוצים להיות שותפים לו.
ניסן סלומינסקי: אמרנו לכם בסדר, ומישהו אפילו אמר לכם: אתם רוצים, תצאו החוצה.
ניסן סלומינסקי: כך שזה לא משהו שהייתם מבולבלים ולא ידעתם.
ניסן סלומינסקי: הנושא של הדחה הופיע בניירות שלה מאז ומתמיד.
ניסן סלומינסקי: אחת הדעות של אחד מחברי הוועדה היתה שזה יהיה חוק הדחה ולא השעיה.
מיכל רוזין: בני בגין.
מיכל רוזין: תגיד.
ניסן סלומינסקי: מה זה משנה מי?
ניסן סלומינסקי: קראתם לו אפילו - - -
יואב קיש: ניסן, אל תתייחס.
מיכל רוזין: הוא הביא את זה אתמול.
מיכל רוזין: זו לא הצעה של הוועדה.
יואב קיש: סליחה, אוסאמה אני לא רוצה.
אוסאמה סעדי: בנוסחים שנתתם לנו לא היתה הדחה.
יואב קיש: שמענו את כולם.
יואב קיש: אני נותן לחברת הכנסת גרמן דקה להגיב על הדברים, בגלל שניסן פנה אלייך אישית.
יואב קיש: אחרי זה ארבל תגיד את דעתה ואנחנו עוברים להצבעה.
יעל גרמן: כל עובדה בפני עצמה, מה שניסן אמר, היא נכונה.
יעל גרמן: אכן, פנינו, ביקשנו סיוע מהייעוץ המשפטי, מיושב-ראש הוועדה, מיושב-ראש הקואליציה, כי חשבנו שכל ההליך אינו תקין.
יעל גרמן: זה נכון, וזה לא העניין שלשמו התכנסנו.
יעל גרמן: בסופו של דבר הגענו אתמול - חברי ועדה שנמצאים באופן קבוע, לא כאלה שמגיעים פעם אחת, חברי ועדה שנמצאים כל ישיבה, כל השעות - ובפעם הראשונה שמענו שהחוק הזה הוא חוק של הדחה ולא השעיה.
יעל גרמן: בפעם הראשונה.
יעל גרמן: אלה הן העובדות.
יעל גרמן: זה נושא חדש, לא דנו על כך, לא דנו על הנושא הזה, ומן הראוי שנחזור בחזרה ונדון בנושא.
ניסן סלומינסקי: לא אמרנו שזה חוק של הדחה.
ניסן סלומינסקי: אמרתי שקיבלתי הסתייגות של מישהו.
יואב קיש: ניסן, לא להתייחס.
יואב קיש: שמענו אותךָ, שמענו אותךְ.
יעל גרמן: עוד הערה אחת ליועצת המשפטית.
יעל גרמן: היה לי ברור, כאשר פנינו וביקשנו שנגיש את ההסתייגויות אחרי נוסח ברור, אז אמרו לנו: אתם תדונו על כל נוסח – מה שנקרא "גרסה" – ואחרי זה תוכלו להגיש הסתייגות, ולא נתנו לנו להגיש הסתייגות אחרי הגרסאות.
יואב קיש: טוב, תודה.
יואב קיש: אני נותן את זכות הדיבור ליועצת המשפטית של הוועדה, ארבל.
יואב קיש: שמעת את הדברים, גם את יושב-ראש הוועדה.
יואב קיש: אני מבקש לשמוע את חוות דעתך.
<ארבל אסטרחן: עלו פה טענות משניים או שלושה כיוונים.
<ארבל אסטרחן: יש טענות לעצם החוק, שהוא כמובן בעייתי, אבל זה לא המקום להיכנס לזה כאן; עלו טענות לגבי נושא חדש ולגבי ההתנהלות והנושא של ההסתייגויות.
<ארבל אסטרחן: אתייחס לעניין הנושא החדש, וככל שאתבקש, אתייחס גם לעניין השני, שלגביו גם יצא מכתב של היועץ המשפטי לכנסת.
<ארבל אסטרחן: לגבי העניין של נושא חדש - מעיון בהצעת החוק בנוסח שעבר בקריאה ראשונה לעומת הנוסח שהתקבל בוועדה לקריאה שניה ושלישית אפשר לומר שיש ארבעה שינויים מרכזיים.
<ארבל אסטרחן: הראשון, ואולי העיקרי בהם, זו העובדה שזה הפך הדחה ולא רק השעיה.
<ארבל אסטרחן: הנושא השני זה העילות שבגללן אפשר להדיח – האם כל העילות שבסעיף 7א לחוק יסוד: הכנסת - - -
יעל גרמן: שתיים-שלוש ולא אחת.
<ארבל אסטרחן: התווסף הנושא של תקופת הבחירות – שאי אפשר יהיה להדיח בתקופת בחירות, ויש הגדרה שלה בחוק רגיל; והנושא של כמה יכולים לפתוח הליך – 70 חברי כנסת ולא 61, מתוכם עשרה - - -
אוסאמה סעדי: זוכרים את זה בעל פה.
<ארבל אסטרחן: טוב מאוד, זה באמת חוק לא פשוט.
יואב קיש: אני לא רוצה להוציא מהאולם.
יואב קיש: כולם דיברו, אנחנו מקשיבים עכשיו לארבל.
<ארבל אסטרחן: אז 70 ולא 61, מתוכם עשרה מהאופוזיציה.
<ארבל אסטרחן: עניין ההצבעה החשאית לא התקבל ואין טענת נושא חדש לגביו.
<ארבל אסטרחן: אלה הדברים העיקריים.
<ארבל אסטרחן: לעמדתנו, לא ניתן לומר שאף אחד מהנושאים האלה הוא נושא חדש.
<ארבל אסטרחן: מה שעלה פה בעיקר זה העניין של ההדחה.
<ארבל אסטרחן: אני חושבת שהדברים האחרים עלו בעיקר בידי חברי האופוזיציה במהלך הדיון - - -
מיקי רוזנטל: זה לא משנה באופן עקרוני.
מיקי רוזנטל: גם אם זה עלה על-ידי חבר האופוזיציה, כי הוא מציע משהו חדש - - -
<ארבל אסטרחן: אסור, בוודאי.
<ארבל אסטרחן: אני רק אומרת - - -
מיקי רוזנטל: זה יכול להיות נושא חדש גם אם זה בא מהאופוזיציה.
<ארבל אסטרחן: אני רק אומרת שאם תתקבל פה הטענה, זה אומר שחוזרים לנוסח הכחול.
דוד ביטן: אבל עלה העניין של מספר חברים - - -
מיקי רוזנטל: אנחנו מדברים עכשיו במישור המשפטי.
<ארבל אסטרחן: פשוט דיברו רק על העניין הזה, אתייחס גם לאחרים.
אוסאמה סעדי: כי זה הנושא העיקרי.
<ארבל אסטרחן: נכון, אני מסכימה שזה הנושא העיקרי.
<ארבל אסטרחן: קודם כול, בנייר הראשון, מסמך הרקע, שהוציאה היועצת המשפטית של ועדת החוקה ב-15 בפברואר - כאשר החוק פורסם בכחול במרץ - היא כתבה שיש לתת את הדעת לסוגיות שעולות מהנוסח המוצע.
<ארבל אסטרחן: אחת הנקודות היתה תקופת ההשעיה, והיא ציינה: "על אף שהשעיה קצרת מועד מידתית בהרבה מהדחה מהכנסת" – אז הנה, המילה "הדחה" כבר עלתה – "קיימת סתירה פנימית בין קביעה שאדם פעל בניגוד לאמנה החברתית הבסיסית של המדינה לבין השעיה לזמן קצר".
<ארבל אסטרחן: היא בעצמה העלתה את השאלה כבר אז, וגם בכל הדיונים מאז, האם נכון לאפשר רק השעיה או רק הדחה.
<ארבל אסטרחן: בנוסף, צריך לומר שבנוסח הכחול ההשעיה לא הוגבלה בזמן.
<ארבל אסטרחן: זאת אומרת, כבר בנוסח הכחול אפשר היה להשעות עד סוף כהונת הכנסת, שזה הדחה כי הרי נכנס מישהו אחר.
<ארבל אסטרחן: לכן, לעמדתנו, לא ניתן לומר שהנושא הזה חדש, וגם לא שלושת הנושאים הנוספים, שהם באמת קלים יותר, אז אני לא יודעת אם יש מה להיכנס אליהם.
<ארבל אסטרחן: קודם כול, אני לא רואה מצב שבו היועץ המשפטי לממשלה יאמר כזה, כי היועץ בודק בפן הפלילי.
<ארבל אסטרחן: העילות שב-7א הן בכלל לא במבחנים פליליים.
אוסאמה סעדי: הסתה לגזענות זה לא פלילי?
אוסאמה סעדי: תמיכה בארגון טרור זה לא פלילי?
<ארבל אסטרחן: זה לא בהכרח חופף.
<ארבל אסטרחן: לצורך עבירה פלילית יש רכיבים מסוימים שצריכים להתקיים.
<ארבל אסטרחן: למשל, איזושהי כוונה של אדם שעבירה תתבצע.
<ארבל אסטרחן: חוק היסוד לא דורש את הרכיבים הפליליים, ולכן בהחלט יכול להיות שאותו אדם גם יועמד לדין על הסתה לגזענות, שם יזוכה, ועדיין חברי הכנסת יחשבו שמתקיימות העילות של 7א.
<ארבל אסטרחן: זה לא אותם מבחנים, אני לא רואה מצב כזה.
<ארבל אסטרחן: אם יתחרטו, כי פתאום יתגלה איזה מידע חדש – נכון, היתה הרחקה מהכנסת.
<ארבל אסטרחן: אבל אי אפשר לומר שזה לא חלק מהותי מהצעת החוק, שהדבר הזה לא עלה, שהדבר פתאום צץ בישיבה האחרונה.
מיכל רוזין: ההדחה?
<ארבל אסטרחן: הקראתי עכשיו - - -
מיקי רוזנטל: אני מצביע במקום חברת הכנסת מרב מיכאלי.
רויטל סויד: אני מצביעה במקום חברת הכנסת איילת נחמיאס ורבין.
קסניה סבטלובה: אני מצביעה במקום חבר הכנסת יואל חסון.
אוסאמה סעדי: מצביע במקום חבר הכנסת עבדאללה אבו מערוף.
יעל גרמן: מצביעה במקום חבר הכנסת אלעזר שטרן.
ניסן סלומינסקי: מצביע במקום חברת הכנסת שולי מועלם רפאלי.
<אתי בן יוסף: (קוראת בשמות חברי הכנסת) יואב קיש – בעד דוד ביטן – בעד נורית קורן – בעד אברהם נגוסה – בעד אמיר אוחנה – בעד דוד אמסלם – בעד מיקי רוזנטל – נגד רויטל סויד – נגד קסניה סבטלובה – נגד אוסאמה סעדי – נגד אחמד טיבי – נגד יעל גרמן – נגד רועי פולקמן – בעד ניסן סלומינסקי – בעד יואב בן צור – אינו נוכח רוברט אילטוב – בעד ישראל אייכלר – בעד אברהם נגוסה – בעד
אחמד טיבי: אתם מדברים משהו בוועדה, ובאים בסוף ומצביעים עם הקואליציה.
אחמד טיבי: אתם גם הבאים בתור.
אחמד טיבי: היו שלמים וישרים עם עצמכם.
יואב קיש: הנושא איננו נושא חדש.
יואב קיש: עשרה תמכו בעניין ושישה התנגדו.
יואב קיש: מכיוון שלא נקבל יותר פטור, אז הרביזיה לא תהיה עד 11:30, כמובן, כי צריך חצי שעה.
יואב קיש: נודיע על הרביזיה במועד אחר.
יואב קיש: תודה, אני נועל את הישיבה.
יואב קיש: טוב, חברים, אני פוצח בהודעה דרמטית, שעקב דיון, עדיין, בתוך הקואליציה, אני דוחה את הרביזיה, שאמורה הייתה להיות עכשיו.
יואב קיש: אנחנו נקבע עוד היום, כמובן.
יואב קיש: כי החוק יעלה לקריאה ראשונה היום.
יואב קיש: אז עוד היום - - -
איילת נחמיאס ורבין: או שלא.
יואב קיש: החוק יעלה.
יואב קיש: או שלא.
יואב קיש: את יודעת מה, יכול להיות שגם היום לא תהיה מליאה.
יואב קיש: הכול יכול להיות.
איילת נחמיאס ורבין: שווה בנפשך - - -
יואב קיש: השם קובע.
יואב קיש: אף אחד לא קובע.
שולי מועלם-רפאלי: - - - הנבואה ניתנה לשוטים.
יואב קיש: בעזרת השם.
יואב קיש: בעזרת השם, יעבור היום בקריאה ראשונה.
מיקי רוזנטל: אבל באיזו שעה?
יואב קיש: אני עוד לא יודע.
שולי מועלם-רפאלי: הוא יודיע.
יואב קיש: אני אודיע.
<קריאה: אבל תן לנו התראה - - -
יואב קיש: חצי שעה מראש.
איילת נחמיאס ורבין: מה זה "חצי שעה מראש"?
מיקי רוזנטל: לא, לא חצי שעה.
יואב קיש: חצי שעה.
מיקי רוזנטל: שעה מראש.
איילת נחמיאס ורבין: שעה.
יואב קיש: אני אשתדל - - -
עבדאללה אבו מערוף: לפחות שעה.
עבדאללה אבו מערוף: שעתיים מראש
יואב קיש: אז בואו נעשה ככה.
יואב קיש: אתם יודעים מה, יש לי הצעה.
יואב קיש: יש לי הצעה כזו.
יואב קיש: יש לי הצעה.
יואב קיש: חברים, אני כבר אומר ככה.
יואב קיש: חבר הכנסת מיקי רוזנטל, לבקשתך.
יואב קיש: אני קובע את הדיון ברביזיה להיום ב-14:00 בצהריים.
יואב קיש: ייתכן ותהיה דחייה.
מיקי רוזנטל: אם יש דחייה, אז תודיע לנו באס.
מיקי רוזנטל: אסים.
<קריאה: אז תודיע לנו.
מיקי רוזנטל: שלא תטריח אותנו - - -
יואב קיש: יש לי עוד נושאים על סדר היום.
<אתי בנדלר: הגברת אתי בן יוסף תודיע עכשיו את סדר היום.
<אתי בנדלר: בשעה 14:00.
יואב קיש: 14:00 על הרביזיה.
<אתי בנדלר: באותו הנוסח - - -
<אתי בן יוסף: אותו הנוסח.
יואב קיש: איפה יושב ראש ועדת הכספים?
יואב קיש: לא, אני לא דן בזה בלי שיש פה.
יואב קיש: טוב, אני ממשיך רגע עם שאר סדר היום.
יואב קיש: חבר הכנסת אלעזר שטרן.
יואב קיש: איפה חבר הכנסת אלעזר שטרן?
יואב קיש: היה פה.
יואב קיש: לאן הוא הלך?
<אתי בן יוסף: למה הוא יצא?
יואב קיש: אבל יש לנו עוד דברים שרצינו לעשות שקשורים גם אליו.
יואב קיש: לא מבין.
יואב קיש: יש כל מיני הצעות של סדר היום.
יואב קיש: מי יש לנו פה שרוצה לדבר?
יואב קיש: יש פה מישהו מסדר היום?
יואב קיש: כי אני לא דן בדברים שאין פה את הנציג.
<ארבל אסטרחן: אבל בקביעת ועדה לא חייב להיות נציג.
<אתי בן יוסף: ענת - - - – שני הנציגים של חבר הכנסת אלי אלאלוף ושל - - -
יואב קיש: אני לא צריך נציגים.
יואב קיש: אני, בלי יושב ראש הוועדה, לא דן בנושא.
יואב קיש: אז אני דוחה.
יואב קיש: אז לא יהיה היום.
<קריאה: מי ויתר לטובת - - - את זה?
יואב קיש: אני לא עושה את זה.
יואב קיש: מי שמגיע לפה - - -.
יואב קיש: אני לא צריך את חבר הכנסת אלי אלאלוף.
יואב קיש: אני צריך אחד משני ראשי הוועדות שיגיע לפה.
יואב קיש: הנה חבר הכנסת משה גפני.
יואב קיש: אז אנחנו עוברים לדון בסעיף ב' לסדר היום: בקשת יו"ר ועדת הכספים, חבר הכנסת משה גפני, להעברת הצעת חוק התגמולים לנפגעי פעולות איבה (תיקון מס' 30)(תיקון מס' 2) התשע"ו-2016, מוועדת העבודה, הרווחה והבריאות לדיון בוועדת הכספים.
משה גפני: קודם כל, יש הסכמה בין יושב ראש ועדת העבודה, הרווחה והבריאות לביני.
משה גפני: החוק הזה צריך להידון בוועדת העבודה, הרווחה והבריאות על פי התקנון.
משה גפני: שלא תהיה טעות בעניין.
משה גפני: מה שקרה במקרה הזה: בחוק ההסדרים פנו אלינו, לוועדת הכספים, היתומים.
משה גפני: ככה הם מוגדרים.
משה גפני: אני לא מאריך.
משה גפני: אני באמצע דיון, שם, בוועדה.
משה גפני: אנחנו עשינו חוק בתוך חוק ההסדרים, בהסכמת משרד האוצר, שנתן להם סכום מסוים.
משה גפני: לאלה שמגיע להם על פי כל דין.
משה גפני: רק לא היה כסף, אז הם הוצאו.
משה גפני: משנה מסוימת שילמו, ומשנה מסוימת, קודם, לא שילמו.
משה גפני: זה עוול גדול.
משה גפני: כולם מודים בעניין הזה.
משה גפני: עשינו חוק.
משה גפני: הלשכה המשפטית בוועדת הכספים ניסחה את החוק, בהסכמה כמובן, ואישרנו אותו – קואליציה ואופוזיציה.
משה גפני: חברת הכנסת זהבה גלאון בירכה על זה ובקואליציה בירכו על זה וכולם בירכו על זה.
משה גפני: הם באו אליי, היתומים, ושאלו אותי: משרד האוצר אומר שהוא הולך לתת להם יותר.
משה גפני: אז הם שאלו אותי מה לעשות.
משה גפני: אמרתי להם: תיקחו קודם את זה.
משה גפני: נעביר את החוק הזה, ואחרי זה משרד האוצר ישלים.
משה גפני: ולאחרונה הוא השלים.
משה גפני: הוא מצטט את החוק שעשינו מילה במילה.
משה גפני: החוק שעשינו – אותו הוא לוקח ומוסיף עוד סכום דומה.
משה גפני: לדעתי, זה יהיה דבר לא נכון שלא להמשיך את הדיון הזה בוועדת הכספים.
משה גפני: הלשכה המשפטית ניסחה את זה.
משה גפני: צריך פשוט להשלים את הניסוח.
<קריאה: וגם חברי הוועדה.
<קריאה: גם חברי הוועדה שלך מכירים את זה.
משה גפני: גם הם ביקשו את זה.
משה גפני: לכן, אני מבקש.
משה גפני: אני הגעתי איתו להסכמה.
יואב קיש: נראה לי שזה בסך הכול הוגן.
יואב קיש: הגעתם להסכמות.
יואב קיש: ראיתי את השיחה הארוכה אתמול.
יואב קיש: ואני בטוח שאתה תשלים את החקיקה בהקדם האפשרי, גם בעניין הזה.
משה גפני: אני אעשה את זה מהר, בעזרת השם.
משה גפני: גם לא נצטרך הרבה לעבוד.
משה גפני: זה פשוט להמשיך את אותו הדבר שכבר אישרנו אותו.
יואב קיש: היום זה כבר בוועדת הכספים.
יואב קיש: צריך יהיה להודיע במליאה.
יואב קיש: נעשה את זה היום.
יואב קיש: נודיע היום במליאה.
<אתי בן יוסף: העברה מוועדה לוועדה.
יואב קיש: אז ככה, מי בעד הבקשה של יו"ר ועדת הכספים, שירים את ידו.
יואב קיש: הצבעה בעד – 5 נגד – אין נמנעים – אין ההצעה להעביר את הצעת חוק התגמולים לנפגעי פעולות איבה (תיקון מס' 30)(תיקון מס' 2) התשע"ו-2016 (מ/1053) מוועדת העבודה, הרווחה והבריאות לוועדת הכספים נתקבלה.
יואב קיש: תודה לך.
<אתי בן יוסף: עכשיו, קביעת ועדות.
יואב קיש: אני לא אוהב לעשות קביעת ועדות בלי שהמציעים נמצאים.
איילת נחמיאס ורבין: ועל פניו אתה צודק.
יואב קיש: יש לי פה את חברי הכנסת אלעזר שטרן, יעל כהן-פארן, מיכאל אורן ויעקב אשר.
יואב קיש: אין אף אחד פה.
איילת נחמיאס ורבין: אבל כנראה שהייתה אי הסכמה במליאה.
יואב קיש: אני רוצה שהמציעים יהיו פה.
איילת נחמיאס ורבין: אני מצדיקה אותך.
יואב קיש: עכשיו, יש פה הצעה נוספת.
יואב קיש: בואו נראה מי יש לנו.
יואב קיש: חברי הכנסת נחמן שי, דב חנין, יהודה גליק, אורלי לוי אבקסיס, חיים ילין, תמר זנדברג, אכרם חסון, יגאל גואטה, מנחם אליעזר מוזס.
יואב קיש: אף אחד לא פה.
יואב קיש: חברי הכנסת זהבה גלאון, נחמן שי, חנין זועבי, מיכאל אורן, דוד ביטן וחיים ילין.
יואב קיש: אני לא דן בזה.
יואב קיש: אנחנו נדון בזה בפעם אחרת.
יואב קיש: אנחנו לא נדון בלי שהם יהיו נוכחים.
יואב קיש: תודה רבה, הישיבה סגורה.
יואב קיש: ב-14:00.
יואב קיש: על סדר היום: הצעת חוק שידורי טלוויזיה מהכנסת (תיקון מס' 6), התשע"ו-2016 – בקשות לדיון מחדש ודיון רביזיה.
יואב קיש: אני מתחיל במכתב שהגיע מחבר הכנסת רועי פולקמן, שמושך את הרביזיה שלו להצעה.
יואב קיש: אני רוצה לציין ביחס לזה, שכפי שדיברנו וגם בדברי ההסבר, בהקשר לנושא שחבר הכנסת רועי פולקמן העלה, ובצדק, ודיברנו על זה בהקשר לסעיף 8, שמדבר על המחויבות של תאגיד לניהול תקין שלו כמתמודד, על מנת שמה שקיים היום, בעצם כתקנות או בעצם במכרז הקודם היה כהנחיות, אנחנו רוצים לוודא שבחקיקה הדבר הזה נכנס ולוודא שבאמת כל תאגיד שייבחר יהיה - - -
רועי פולקמן: כל תאגיד שיוכל להתמודד, מתקיימים בו תנאים מסוימים - - -
יואב קיש: כל תאגיד שיוכל להתמודד, והתאגיד שייבחר יהיה כפוף למינהל תקין וכל מה שדרוש בנושא שמירה על שידורים תקינים ומאוזנים, ללא שום הטיה אינטרסנטית.
<קריאה: ממשל תאגידי.
יואב קיש: ממשל תאגידי.
יואב קיש: אלו המילים.
יואב קיש: אז זה אחד.
יואב קיש: שניים, יש לנו בקשת רביזיה נוספת של חברת הכנסת שלי יחימוביץ'.
יואב קיש: שדחינו את הדיון כדי שהיא תוכל לבוא ולהציג בעצמה, ולא תעביר את זה לאיילת.
יואב קיש: אני רוצה להגיד בפתח הדיון משהו שהוא גלוי כמובן ולא מוסתר: שגם בתוך הקואליציה יש חילוקי דעות, כאלה או אחרים, לגבי העניין הזה.
יואב קיש: אני לא בטוח שנעשה היום הצבעה על הרביזיה.
יואב קיש: אני רוצה לשמוע את החברים.
אוסאמה סעדי: אז תגיד לנו.
אוסאמה סעדי: אנחנו רוצים - - -.
אוסאמה סעדי: יש לנו דברים אחרים.
אוסאמה סעדי: אם יש הצבעה - - -
יואב קיש: אנחנו נראה.
יואב קיש: אני רוצה לשמוע את ההתנגדויות, הסיבות ויכול להיות זה.
יואב קיש: אחרי שנשמע אותם, נחליט אם מצביעים או לא.
יואב קיש: אז בבקשה, חברת הכנסת שלי יחימוביץ.
יואב קיש: ניתן לך להציג את הרביזיה.
שלי יחימוביץ': תודה, אדוני, יושב ראש הוועדה.
שלי יחימוביץ': זאת רביזיה שהגשתי על כלל החוק.
שלי יחימוביץ': אחרי שחבר הכנסת רועי פולקמן הגיש גם אני הגשתי.
שלי יחימוביץ': חבר הכנסת רועי פולקמן משך את ההצעה שלו, כמו שאמרת.
דוד ביטן: ערוץ 2 - - - אתכם?
שלי יחימוביץ': הצעת החוק הזאת, ואני מתייחסת לכללותה, לא הייתה אמורה בכלל לבוא לעולם.
שלי יחימוביץ': היה צריך פשוט לצאת למכרז כשפג תוקף המכרז, על פי כל הנהלים התקינים.
שלי יחימוביץ': יש מספיק מוסרות ומגבלות במועצה כדי לקיים מכרז נאות.
שלי יחימוביץ': הוקמה ועדה על ידי יושב ראש הכנסת, חבר הכנסת יולי אדלשטיין, שהתנהגה במשוא פנים ומתוך מגמתיות מאוד-מאוד גסה וקשה, וניסתה לחרוץ את דינו של ערוץ הכנסת וגם להוציא את דיבתו רעה.
שלי יחימוביץ': אני פשוט הייתי שם והייתי ערה לשאלות ששאלו אותי.
שלי יחימוביץ': לא עלה בידם לעשות את זה.
שלי יחימוביץ': פשוט כיוון שמדובר בערוץ מקצועי, ענייני, מצוין, שלא נמצא מי שיאמר עליו מילה רעה – לא מימין, לא משמאל ולא מהמרכז.
שלי יחימוביץ': פשוט ערוץ מקצועי שעושה את עבודתו.
שלי יחימוביץ': גם במהלך עבודת הוועדה, גם עצם הגשת החוק ובוודאי בדיונים כאן, ומי כמוכם יודע איזה כוחות מופעלים כדי שהחוק הזה יעבור, התברר שהתמונה מאוד פשוטה: ראש הממשלה מעוניין בעוד ערוץ תקשורת בשליטתו המלאה, שישדר כאן.
יואב קיש: ממש לא, אבל לא משנה.
יואב קיש: תמשיכי.
שלי יחימוביץ': אני אומרת את עמדתי.
שלי יחימוביץ': לא מתיימרת להביע את עמדתך.
שלי יחימוביץ': מעוניין בעוד ערוץ בשליטתו.
שלי יחימוביץ': ועל כן, מלכתחילה, נולד החוק, שלא היה צריך להיוולד בכלל.
שלי יחימוביץ': בכלל לא היינו צריכים להתכנס כאן ולדון על החוק.
שלי יחימוביץ': בחוק יש micromanagement וכניסה לפרטים שיש בהם פגיעה קשה, גם בקנה מידה בינלאומי, בחופש הביטוי.
שלי יחימוביץ': יש בו כל מיני הוראות בימוי לערוץ שיוקם.
שלי יחימוביץ': יש בו הכנסת אנשים פוליטיים, פרסונליים, פר-אקסלנס, לתוך המועצה.
שלי יחימוביץ': וגם הוא מותיר פתח להתמודדות לגופים שאין להם רישיון לשדר חדשות.
שלי יחימוביץ': יש כאן סכנה לכניסה של אנשים עם אינטרסים כלכליים נרחבים, שיפתחו כאן פשוט משרד לובינג בתוך הכנסת ויפעלו ממנו, תוך שליטה מוחלטת בשידורי הכנסת.
שלי יחימוביץ': וגם יש כוונה מאוד מפורשת.
שלי יחימוביץ': אני כבר חושבת שאין צורך ברמיזות אחרי האירועים הקשים של אתמול, עם ההחלטה הנמהרת על דחיית פעולתו של תאגיד השידורים.
שלי יחימוביץ': וכך, בעצם, הרס מוחלט של שני גופים: גם של רשות השידור וגם של תאגיד השידורים.
שלי יחימוביץ': אנחנו עדים להתנהגות מאוד כוחנית, שבה יש ראש ממשלה שמייצר לעצמו ערוץ תקשורת.
שלי יחימוביץ': אנחנו מאוד לא רוצים שערוץ הכנסת יהיה כזה.
שלי יחימוביץ': אני לא חושבת שלמי מסיעות הבית שיושבות כאן יש איזושהי ביקורת כלפי ערוץ הכנסת בהתנהלותו.
שלי יחימוביץ': לכן, הגשתי רביזיה.
שלי יחימוביץ': אני מבקשת מהחברים, בלא הבדל השתייכות מפלגתית, כי זה באמת על מפלגתי; אני מבקשת להצביע בעד הרביזיה ולדחות את החוק הזה, כולו, מראשיתו ועד סופו.
דוד ביטן: כבוד היושב ראש.
יואב קיש: אני רוצה להתייחס, ואחרי זה.
דוד ביטן: לא, לא התוכן.
דוד ביטן: רק דבר אחד אני רוצה להגיד.
יואב קיש: כן, בבקשה, יושב ראש הקואליציה, חבר הכנסת דוד ביטן.
דוד ביטן: כשאנחנו קיבלנו החלטות, אמרו לנו: יש ועדה ציבורית.
דוד ביטן: ואיך אתה הולך נגד ועדה ציבורית?
דוד ביטן: פה יש ועדה ציבורית.
דוד ביטן: פתאום הוועדה הציבורית היא מטעם.
דוד ביטן: אז כשיש ועדות ציבוריות, צריך להתייחס אליהן ברצינות - - -.
דוד ביטן: תקפתם אותי אז על השכר וכולי.
דוד ביטן: שיש ועדה ציבורית – איך אתה הולך נגדם?
דוד ביטן: אז זה עובד לשני הצדדים – הוועדה.
דוד ביטן: בלי להיכנס לתוכן של הדברים.
דוד ביטן: אני לא נכנס - - -.
דוד ביטן: אני מתייחס לוועדה הציבורית - - -.
דוד ביטן: הייתה ועדה ציבורית בראשות שופטת, והיא טיפלה בעניין.
דוד ביטן: מה שאני מבקש מכבוד היושב ראש, זה שבשלב זה לא להצביע על הרביזיה, עד שאנחנו נשקול את הדברים.
דוד ביטן: אמרה חברתנו.
דוד ביטן: אנחנו נשקול את הדברים לעומק ואז נחליט אם להצביע או לא להצביע בשביל הרביזיה.
עבדאללה אבו מערוף: רק הערה, ברשותך, כבוד היושב ראש.
עבדאללה אבו מערוף: הטענה של חבר הכנסת דוד ביטן – ועדה ציבורית.
עבדאללה אבו מערוף: אני הייתי בדיון הראשון של הוועדה הציבורית.
עבדאללה אבו מערוף: הוועדה הציבורית לא נתנה לנו הוכחה שאכן ככה צריך.
עבדאללה אבו מערוף: והיא ישבה שם והתווכחנו איתה ולא נתנה מענה, שיגיד לנו לפחות משהו להגיד - - -
יהודה גליק: יש הבדל - - -
יואב קיש: חבר הכנסת יהודה גליק, סליחה.
יואב קיש: אני רוצה להגיד כמה דברים לגבי התהליך ומה שהיה פה.
יהודה גליק: אבל יש הבדל בין לבוא בטענות לבין להגיד שפעלה במשוא פנים.
יהודה גליק: זו האשמה חמורה מאוד - - -
יואב קיש: אז אני רוצה להתייחס לזה.
יואב קיש: הנקודה היא מאוד פשוטה.
יואב קיש: אני רוצה רגע להבהיר לכם את התהליך שהיה פה, ואני מבקש.
יואב קיש: אני אומר לכם את זה בצורה הכי גלויה.
יואב קיש: שתבינו בדיוק מה שהיה פה.
יואב קיש: הזיכיון של ערוץ הכנסת עמד להסתיים.
יואב קיש: ביקש יושב ראש הכנסת, אחרי שעברו מעל לעשר שנים, להקים ועדה ציבורית, שתנתח את המצב, תגיש לו מסקנות.
יואב קיש: הוא יבחן את המסקנות, ובהתאם לזה יראה אם נכון לשנות את החקיקה, בהתאם למסקנות.
יואב קיש: אני מתנגד לכל ניסיון השמצה כנגד הוועדה הזו או כנגד מי מהאנשים שדיברתי עליהם, כולל השמצות פרועות וזולות כנגד ראש הממשלה.
יואב קיש: לא היה שום דבר כזה.
יואב קיש: אני אומר לך: אני הבלגתי על הדברים, אבל זה דברים באמת חסרי כל שחר.
יואב קיש: ואת זה אני רוצה לשים בצורה הכי ברורה על השולחן.
שלי יחימוביץ': - - - אומרת דברים - - -.
שלי יחימוביץ': למה - - -?
יואב קיש: הוועדה הגישה את המסקנות שלה.
יואב קיש: ישב יושב ראש הכנסת.
יואב קיש: בחן את המסקנות.
יואב קיש: אימץ את רוב המסקנות.
יואב קיש: לא את הכול.
יואב קיש: את הרוב, אני חושב.
יואב קיש: הגיש דו"ח מסודר.
יואב קיש: הדו"ח הזה הוצג גם פה, בוועדה.
יואב קיש: היו דעות שונות.
יואב קיש: אני מבין.
יואב קיש: תשמעו, יש דעות שונות לגבי ערוץ הכנסת.
יואב קיש: יש דעות שאומרות: אני רוצה ערוץ שרק יראה את המליאה והוועדות וזהו.
יואב קיש: זה סוג אחד של אנשים שמאמינים בזה.
יואב קיש: ויש סוג אחד שאומר: אני רוצה ערוץ שיותר דומה לערוץ, כמו שיש לנו היום.
יואב קיש: שבו חברי הכנסת באים ומדברים, ואנחנו רואים תכניות ערכיות וחשובות לפוליטיקה הישראלית.
יואב קיש: ואנחנו בחרנו ערוץ בכיוון הזה.
יואב קיש: בגדול, אני יכול להגיד לכם: הערוץ עשה עבודה טובה מאוד.
יואב קיש: יושב פה מנכ"ל הערוץ.
יואב קיש: אני אמרתי את זה גם בדיונים ואני אומר את זה גם עכשיו: אין הערות לערוץ.
יואב קיש: בטח לא ברמה דרמטית שמחריגה אותו.
יואב קיש: והוא גם, מן הסתם, יתמודד בסיבוב הבא, ואנחנו נשמח לראות אותו בין אחד המתמודדים.
יואב קיש: איפה התחילו הבעיות?
יואב קיש: אז קודם כל, אני ישבתי על הדבר הזה עם ידידי, חבר הכנסת מיקי רוזנטל, שיושב מולי, על מספר סעיפים שהיו בעייתיים, שפגעו בחלק מהאנשים.
יואב קיש: שאני חושב שגם את, חברת הכנסת שלי יחימוביץ', הבעת להם התנגדות.
יואב קיש: בין אם זה היה ביזוי הכנסת, בין אם זה היה המינויים של האנשים שהוספו למועצת הכבלים והלוויין.
יואב קיש: הגענו, לאחר עבודה, באמת לנוסח מאוד מאוזן, שמשקף את כל הדעות.
יואב קיש: שומר על מתכונת הערוץ – בגדול, דומה למה שהערוץ היום עושה.
יואב קיש: עם באמת התייחסות לכך שנכנס גם אינטרנט, ואנחנו רוצים שידורים באינטרנט.
יואב קיש: לצערי, ופה אני אומר את זה לכל חברי הוועדה: לא כולם טרחו להגיע לדיונים האלה.
יואב קיש: וכואב לי, חברי הכנסת יגאל גואטה ושולי מועלם-רפאלי, שלא הייתם פה.
יואב קיש: ועכשיו, בגלל שלא הייתם פה אתם פתאום באים - - -
שלי יחימוביץ': מה סליחה?
שלי יחימוביץ': - - - מה, אתה מגיע לכל הדיונים ומצביע עליהם - - -?
יגאל גואטה: יש לי תשובה יותר טובה.
יגאל גואטה: אני מאוד לא רוצה לומר אותה.
יואב קיש: אז הנה, תהיה לו.
יואב קיש: תהיה לו.
יואב קיש: את כל התשובה שהוא רוצה, אתה תיתן לו - - -
יגאל גואטה: אני לא רוצה לומר שכשהייתי בדיונים על תאגיד השידור הציבורי, מה נהיה מזה.
יגאל גואטה: וזה נראה לי מהדורה שנייה פה.
יגאל גואטה: הולך להיות - - - של ארדואן פה.
יגאל גואטה: רק תן לי לדבר.
יואב קיש: חבר הכנסת יגאל גואטה, אתה תקבל את זכות הדיבור.
דוד ביטן: כל מה שאתם עושים זה שיא השיאים.
דוד ביטן: מאה אחוז - - -
יואב קיש: חבר הכנסת דוד ביטן, גם אתה תקבל.
יגאל גואטה: מה עושים?
יגאל גואטה: מה עושים, חבר הכנסת דוד ביטן?
יגאל גואטה: תן לי דוגמה.
יגאל גואטה: תן לי דוגמה, בבקשה.
יואב קיש: חבר הכנסת דוד ביטן.
יואב קיש: חבר הכנסת יגאל גואטה, אני לא - - -.
יואב קיש: חבר הכנסת יגאל גואטה, אני קורא לך פעם ראשונה.
יגאל גואטה: תן לי דוגמה אחת.
יואב קיש: חבר הכנסת דוד ביטן, פעם ראשונה.
יואב קיש: אני אוציא את שניכם.
דוד ביטן: - - - בשביל שניכם - - -
יואב קיש: חבר הכנסת דוד ביטן, אני אוציא את שניכם.
דוד ביטן: הכול מאה אחוז.
יואב קיש: חבר הכנסת דוד ביטן, אני אוציא את שניכם אם אתם לא מסוגלים להקשיב.
יואב קיש: אני אומר לכם בצורה הכי פשוטה, ואני אומר את זה לחברי הקואליציה בוועדה: לא יכול להיות.
יואב קיש: עכשיו, תבינו למה עוד נכנס ולמה יש פתאום התנגדות מהקואליציה.
יואב קיש: כי השרים מרגישים לא נוח שזה לא הגיע לוועדת השרים לחקיקה.
יואב קיש: ואני אמרתי את זה היום גם לשרה איילת שקד: סליחה, החוק הזה - - -
דוד ביטן: זאת לא הסיבה האמיתית - - -
יואב קיש: השרים מרגישים לא נוח שהחוק לא הגיע - - -
יגאל גואטה: זו לא הסיבה של כולם.